আপাতত কলকাতায় ফিরছেন না মুকুল রায়। সারদাকাণ্ডের তদন্ত নিয়ে সিবিআইয়ের বিরুদ্ধে রাজ্যের মামলার শুনানি হওয়ার কথা আগামী বৃহস্পতিবার। সুপ্রিম কোর্টে সেই শুনানির পরই তৃণমূলের সর্বভারতীয় সম্পাদক ফিরতে পারেন বলে জানা গিয়েছে। এদিকে, সারদাকাণ্ডে তলবের জেরে সিবিআই দফতরে মুকুল রায়ের হাজিরা দেওয়ার সময়সীমা শেষ হচ্ছে আগামীকাল। সিবিআই সূত্রের খবর, কাল মুকুল রায় হাজির না হলে তাঁকে ফের নোটিস পাঠানো হবে।
 ওয়েব ডেস্ক: আপাতত কলকাতায় ফিরছেন না মুকুল রায়। সারদাকাণ্ডের তদন্ত নিয়ে সিবিআইয়ের বিরুদ্ধে রাজ্যের মামলার শুনানি হওয়ার কথা আগামী বৃহস্পতিবার। সুপ্রিম কোর্টে সেই শুনানির পরই তৃণমূলের সর্বভারতীয় সম্পাদক ফিরতে পারেন বলে জানা গিয়েছে। এদিকে, সারদাকাণ্ডে তলবের জেরে সিবিআই দফতরে মুকুল রায়ের হাজিরা দেওয়ার সময়সীমা শেষ হচ্ছে আগামীকাল। সিবিআই সূত্রের খবর, কাল মুকুল রায় হাজির না হলে তাঁকে ফের নোটিস পাঠানো হবে। সারদায় CBI তদন্ত হোক সুপ্রিম কোর্টের নজরদারিতে। এই আর্জি নিয়ে শীর্ষ আদালতের দ্বারস্থ হয়েছে রাজ্য সরকার। রাজ্যের হয়ে সওয়াল করবেন কপিল সিব্বল। আলাদাভাবে আবেদন করেছেন তৃণমূল নেত্রী মহুয়া মৈত্র। সারদা কেলেঙ্কারিতে CBI তদন্ত ঠেকাতে আগেই সুপ্রিম কোর্টের দ্বারস্থ হয়েছিল রাজ্য। বিপুল খরচ করে, দীর্ঘ আইনি লড়াইয়ের পরেও শেষরক্ষা হয়নি। সিবিআই তদন্তের নির্দেশ দিয়েছিল সুপ্রিম কোর্ট। এবার CBI-এর তদন্ত প্রক্রিয়া নিয়ে প্রশ্ন তুলে শীর্ষ আদালতে আবার কড়া নাড়ল রাজ্য সরকার। CBI তদন্তের বিরুদ্ধে রাজ্যের অভিযোগ একাধিক। সারদা কাণ্ডে CBI তদন্তের নির্দেশ দেওয়ার সময়েই প্রয়োজনে নজরদারি করার কথাও বলে রেখেছিল সুপ্রিম কোর্ট। সেই বক্তব্যের সূত্র ধরেই এবার রাজ্য সরকারের আর্জি, শীর্ষ আদালত অবিলম্বে সিবিআই তদন্তের ওপর নজরদারি করুক । মামলায় রাজ্যের হয়ে সওয়াল করবেন কপিল সিব্বল। সরকারের মামলার সঙ্গে একই দাবিতে আর একটি আবেদন যুক্ত করেছেন তৃণমূল সাধারণ সম্পাদক মহুয়া মৈত্র। তাঁর হয়ে সওয়াল করবেন আইনজীবী বিবেক তনখা। কপিল সিব্বলের মতোই বিবেক তনখাও কংগ্রেস নেতা। মুকুল রায়ের কথা মাথায় রেখেই কি মহুয়া মৈত্রকে দিয়ে তৃণমূলের তরফে আবেদন দায়ের করা হল? উঠছে প্রশ্ন।